প্রাচীন মিশরে সমকামিতা
প্রাচীন মিশরে সমকামিতা মিশরতত্ত্ব-সংক্রান্ত গবেষণার একটি কৌতুহলোদ্দীপক ও বিতর্কিত বিষয়। প্রাচীন মিশরীয় সমাজ সমকামিতা সম্পর্কে ঠিক কী মনোভাব পোষণ করত, তা নিয়ে ইতিহাসবিদ ও মিশরতত্ত্ববিদগণ একমত হতে পারেননি। মিশরে প্রাচীন কালে ঘটে যাওয়া অল্প কয়েকটি ঘটনার মধ্যেই সমকামিতার প্রত্যক্ষ আভাস পাওয়া যায়। এছাড়াও কয়েকটি ঘটনার ক্ষেত্রে সমকামিতার অনেক সম্ভাব্য আভাস পাওয়া যায়। তবে এ সবই অস্পষ্ট আভাস। এগুলির ভিত্তিতে গবেষকেরা সমকামিতা প্রসঙ্গে প্রাচীন মিশরীয়দের মনোভাব সম্পর্কে কিছু অনুমান করতে পেরেছেন মাত্র।